**UPITNIK ZA SAMOPROCJENU**

**PROVEDBE PROTOKOLA SIGURNOSTI DJECE**

(Prema alatu koji je izradila udruga Keeping Children Safe na temelju rada Georgea Varnave u nekadašnjem
Forumu o djeci i nasilju)

Samoprocjenu obavljamo procjenjujući elemente kao A, B, i C pri čemu je:

A = imamo/primjenjujemo

B = radimo na tome

C = nemamo/ne primjenjujemo

STANDARD 1: Politika

|  |  |  |  |  |
| --- | --- | --- | --- | --- |
|  |  | A | B | C |
| 1 | Organizacija ima pisani dokument, Protokol o zaštiti djece koji je odobrilo nadležno tijelo i koji poštuju svi zaposleni, suradnici, partneri, volonteri. |  |  |  |
| 2 | Protokol se temelji na UN Konvenciji o pravima djeteta i drugim relevantnim nacionalnim i međunarodnim dokumentima. |  |  |  |
| 3 | Protokol je napisan razumljivim jezikom i javno je dostupan, promoviran, podijeljen svim relevantnim dionicima, uključujući djecu s kojom radimo. |  |  |  |
| 4 | Protokol nedvosmisleno kaže da sva djeca imaju pravo na zaštitu te da su neka djeca izložena posebnim rizicima i teže pronalaze pomoć zbog svog etničkog porijekla, spola, dobi, vjere, spolne orijentacije, invaliditeta ili socijalnog statusa. |  |  |  |
| 5 | Primjenom Protokola smanjuje se mogućnost da zaposleni i suradnici svojim ponašanjem naškode djeci ili ih dovedu u rizik nepromišljenim aktivnostima. |  |  |  |
| 6 | Organizacija jasno izražava da je konačna odgovornost za sigurnost djece na rukovodstvu. |  |  |  |

STANDARD 2: Osobe

|  |  |  |  |  |
| --- | --- | --- | --- | --- |
|  |  | A | B | C |
| 1 | Postoje pisane upute o ponašanju (pravila ponašanja) koji ukazuju koje standarde treba poštivati u odnosu na djecu i djece prema drugoj djeci. |  |  |  |
| 2 | Svi zaposleni, volonteri i suradnici prolaze obuku o zaštiti djece, uključujući učenje kako prepoznati i reagirati na sumnju o zlostavljanju djeteta. |  |  |  |
| 3 | Organizacija je otvorena i svjesna važnosti zaštite djece, tako da je eventualne slučajeve ugroze lako uočiti i poduzeti potrebne mjere. Zaposlenima, suradnicima i partnerima dostupna je stručna osoba za savjet i podršku kad je to potrebno. Osoblje je sposobno identificirati i druge izvore podrške za ugroženu djecu i njihovu obitelj. |  |  |  |
| 4 | Djeci jasno dajemo do znanja da imaju pravo na život bez ugrožavanja i zlostavljanja, nudi im se savjet i podrška kako bi se zaštitili, uključujući i informacije djeci i roditeljima/skrbnicima gdje mogu dobiti pomoć. |  |  |  |

|  |  |  |  |  |
| --- | --- | --- | --- | --- |
| 5 | Organizacija zadužuje osobu kao fokalnu točku s jasnim odgovornostima u provođenju Protokola. |  |  |  |
| 6 | Od partnerskih organizacija se traži da usvoje dokument o zaštiti djece i pomaže im se u uspostavljanju minimalnih uvjeta zaštite. |  |  |  |

STANDARD 3: Procedure

|  |  |  |  |  |
| --- | --- | --- | --- | --- |
|  |  | A | B | C |
| 1 | Organizacija mapira i analizira dokumente vezane za pravne i socijalne aspekte zaštite djece u kontekstu u kojem funkcionira (zakoni, sudska praksa i sl.). |  |  |  |
| 2 | Uspostavljen je primjeren proces izvještavanja i odgovora na slučajeve ugrožavanja djece ili sumnju na zlostavljanje koji odgovaraju lokalnim standardima zaštite djece od zlostavljanja. |  |  |  |
| 3 | Identifikacija i smanjenje rizika za sigurnost djece uključeno je u procjenu rizika na svim organizacijskim razinama od identificiranja korporativnog rizika do planiranja aktivnosti koje utječu na djecu. |  |  |  |
| 4 | Primjereni ljudski i financijski resursi dostupni su za razvoj i implementiranje mjera zaštite djece. |  |  |  |
| 5 | Postoje jasne procedure koje osiguravaju korak-po-korak upute kako sigurno izvještavati i one su povezane s organizacijskom disciplinom. |  |  |  |
| 6 | Mjere zaštite djece uključene su u postojeće procese poslovanja kao što su strateško planiranje, financijsko planiranje, zapošljavanje, kako bi se jamčila zaštita djece kao ključni element u svim područjima djelovanja. |  |  |  |

STANDARD 4: Odgovornost

|  |  |  |  |  |
| --- | --- | --- | --- | --- |
|  |  | A | B | C |
| 1 | Dogovoren je način praćenja primjene i poštivanja Protokola. |  |  |  |
| 2 | Postoji sustav kontinuiranog izvještavanja rukovodstva, uključujući direktora. |  |  |  |
| 3 | Koristi se vanjsko ili nezavisno tijelo (kao što je Upravno vijeće) za nadgledanje provođenja odredbi Protokola, koje je ovlašteno pozvati na odgovornost vodstvo organizacije. |  |  |  |
| 4 | Koriste se prilike za učenje iz prakse. |  |  |  |
| 5 | Protokol i njegova primjena procjenjuju se redovito, a formalno evaluiraju svake 3 godine. |  |  |  |
| 6 | Napredak, primjena i naučene lekcije prenose se ključnim dionicima i uključuju u godišnje izvještaje. |  |  |  |